PRITARTA

 Rokiškio rajono savivaldybės tarybos

 2020 m. vasario 27 d. sprendimu Nr. TS-\_\_\_

**SAVIVALDYBĖS TURTO PANAUDOS SUTARTIS NR. DS-**

2020 m. \_\_\_\_\_\_\_\_\_\_ \_\_ d.

Rokiškis

 Panaudos davėjas– Rokiškio rajono savivaldybės administracija, kodas 188772248**,** kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos direktoriaus Andriaus Burnicko, veikiančio pagal 2015 m. lapkričio 27 d. Rokiškio rajono savivaldybės tarybos sprendimu Nr. TS-236 patvirtintus Rokiškio rajono savivaldybės administracijos nuostatus, ir Panaudos gavėjas– viešoji įstaiga „Plačiajuostis internetas“, kodas 30014794, **,** kurios registruota buveinė yra Sausio 13-osios g. 10, Vilniaus m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas direktoriaus Gyčio Liaugmino, veikiančio pagal viešosios įstaigos „Plačiajuostis internetas“ įstatus, remdamiesi Rokiškio rajono savivaldybės tarybos 2020 m. vasario 27 d. sprendimu Nr. TS-\_\_\_ „Dėl savivaldybės turto perdavimo“, s u d a r ė  šią sutartį:

1. 1. Panaudos davėjas pagal šią sutartį perduoda Panaudos gavėjui neatlygintinai valdyti ir naudotis panaudos pagrindais savivaldybei nuosavybės teise priklausantį nekilnojamąjį turtą –dalį patalpos Nr. 37 (22 kv. m iš 37,47 kv. m), esančios savivaldybės administraciniame pastate, Respublikos g. 94, Rokiškis (pastato unikalus Nr. 7397-3001-8018, bendras pastato plotas 3766,79 kv. m) Bendra perduodamo turto įsigijimo balansinė vertė 2020 m. sausio 31 d. – 2904,83 Eur, bendra perduodamo turto likutinė vertė 2020 m. sausio 31 d. – 1241,32 Eur, finansavimo šaltinis – savivaldybės biudžeto lėšos. Turto būklė labai gera, turtas skirtas RAIN ryšių komunikacijų mazgo plėtrai.

 2. Panaudos davėjas perduoda daiktą Panaudos gavėjui iki 2030 m. sausio 31 d.

 3. Kitos sąlygos: nėra.

 4. Trečiųjų asmenų teisės į daiktą: nėra.

 5. Panaudos gavėjas moka mokestį už perduoto turto eksploatavimą ir komunalines paslaugas bei atsiskaito už jas pagal Rokiškio rajono savivaldybės administracijos pateiktas sąskaitas.

 6. Panaudos gavėjas savo lėšomis apdraudžia visam sutarties galiojimo laikui gaunamą daiktą panaudos davėjo naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudžiamųjų įvykių.

7. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

7.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

7.2. visa atsakomybė už nuostolius ir žalą padarytą aplinkai ar tretiesiems asmenims (jų turtui), eksploatuojant ar saugant turtą tenka panaudos gavėjui, išskyrus draudiminius įvykius.

 8. Panaudos gavėjas savo lėšomis įstatymų nustatyta tvarka sutartį įregistruoja Nekilnojamojo turto registre. Pasibaigus panaudos sutarties terminui ar ją nutraukus prieš terminą Panaudos gavėjas sutartį išregistruoja iš Nekilnojamojo turto registro.

 9. Panaudos davėjas:

9.1. nepažeisdamas Panaudos gavėjo teisių, turi teisę tikrinti, ar Panaudos gavėjas naudojasi daiktu tinkamai pagal paskirtį ir sutartį;

 9.2. pasibaigus panaudos sutarties galiojimo terminui, iš Panaudos gavėjo per 5  dienas nuo sutarties pasibaigimo dienos turi priimti jam grąžinamą daiktą pagal perdavimo-priėmimo aktą.

 10. Panaudos gavėjas turi:

 10.1. naudotis daiktu pagal tiesioginę paskirtį ir sutartį, tik sprendime dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam daiktui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti daikto paskirties;

 10.2. sudaryti sąlygas panaudos davėjui kontroliuoti, ar perduotas daiktas naudojamas pagal paskirtį ir sutartį, ar Panaudos gavėjas verčiasi veikla, dėl kurios buvo perduotas savivaldybės turtas;

 10.3. gauti savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą ar paskirties pakeitimą, taip pat nekilnojamojo turto dalies paprastąjį remontą, kai planuojama patalpas perplanuoti;

 10.4. panaudoti savo lėšas perduoto turto einamajam remontui, prieš tai, atliekamų darbų aprašą bei sąmatą pateikiant panaudos davėjui. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus;

 10.5. atlyginti Panaudos davėjui nuostolius, jeigu perduotas daiktas neatlikus priežiūros ar einamojo remonto darbų sugedo ar buvo sugadintas;

 10.6. likus vienam mėnesiui iki sutarties termino pabaigos, raštu pranešti Panaudos davėjui apie grąžinamą daiktą;

 10.7. panaudos sutarčiai pasibaigus ar ją nutraukus prieš terminą, grąžinti daiktą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo daikto;

 10.8. Panaudos gavėjas panaudos sutarties pasibaigimo dieną privalo įvykdyti visus mokestinius įsipareigojimus.

 10.9. laiku ir deramai vykdyti visas Sutartyje nustatytas sąlygas ir Sutartimi prisiimtus įsipareigojimus ir atsakyti už jų vykdymą Lietuvos Respublikos įstatymuose ir Sutartyje nustatyta apimtimi bei tvarka.

 10.10. nenaudoti perduoto Turto Lietuvos Respublikos teisės aktais uždraustai veiklai vykdyti.

 10.11 per 3 (tris) kalendorines dienas pranešti Panaudos davėjui, jeigu Turtas prarandamas, sunaikinamas arba sugadinamas taip, kad jo negalima eksploatuoti.

 10.12 vykdyti kitas Lietuvos Respublikos civilinio kodekso ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo numatytas panaudos sąlygas.

 11. Panaudos gavėjo lėšos, panaudotos daiktui pagerinti ar pertvarkyti, neatlyginamos.

 12. Panaudos gavėjas negali jam perduoto savivaldybės turto išnuomoti ar kitaip perduoti naudotis tretiesiems asmenims.

 13. Panaudos gavėjas privalo nedelsiant pranešti apie sprendimą pertvarkyti, likviduoti ar reorganizuoti panaudos gavėją.

 14. Teisę nutraukti panaudos sutartį prieš terminą turi:

 14.1. Panaudos davėjas:

 14.1.1. jeigu Panaudos gavėjas nesiverčia veikla, dėl kurios buvo perduotas savivaldybės turtas, ar šį turtą naudoja ne pagal paskirtį;

 14.1.2. jeigu Panaudos gavėjas nevykdo šios sutarties 10 punkte nustatytų įsipareigojimų;

 14.1.3. kitais Lietuvos Respublikos civiliniame kodekse numatytais pagrindais.

 14.2.Panaudos gavėjas:

 14.2.1. Lietuvos Respublikos civiliniame kodekse numatytais pagrindais.

 14.3. šalių susitarimu.

 15. Apie numatomą panaudos sutarties nutraukimą prieš terminą turi įspėti viena šalis kitą šalį ne vėliau kaip prieš vieną mėnesį.

 16. Ši sutartis sudaryta 2 egzemplioriais, po vieną panaudos davėjui ir panaudos gavėjui.

17. Savivaldybės turto panaudos sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

 18. Panaudos davėjas ir Panaudos gavėjas, vadovaudamosi Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 „Dėl Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo partvirtinimo“ patvirtinto Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 19 punktu susitaria, kad pasirašant šią sutartį yra perduodamas savivaldybės turtas ir ši sutartis kartu yra turto perdavimo ir priėmimo aktas.

 PRIDEDAMA. Rokiškio rajono savivaldybės tarybos 2020 m. vasario 27 d. sprendimo Nr. TS-\_\_\_ „Dėl savivaldybės turto perdavimo“ kopija, 1 lapas.

Sutarties šalių rekvizitai:

|  |  |
| --- | --- |
| Panaudos davėjas  | Panaudos gavėjas |
|  |  |
| Rokiškio rajono savivaldybės administracija  | Viešoji įstaiga „Plačiajuostis internetas“ |
| Respublikos g. 94, Rokiškis | Sausio 13-osios g. 10, Vilnius |
| Kodas 188772248   | Kodas 30014794 |
| Tel. (8 458) 71 233, | Tel. (8 5) 243 0882 |
| El. paštas savivaldybe@post.rokiskis.lt  | El. paštas info@placiajuostis.lt |
| Administracijos direktorius  | Direktorius |
| Andrius Burnickas  | Gytis Liaugminas |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
|  A.V.  |  A.V.  |